เชฟโรเลต ยันไม่ลอยแพลูกค้า รถเสียเข้าศูนย์ฯ ที่ได้รับแต่งตั้งได้ทั่วไทย
เชฟโรเลต ยันแม้จะยุติจำหน่ายรถ ภายในสิ้นปี 2563 แต่ไม่ลอยแพลูกค้า ยังให้บริการหลังการขายเหมือนเดิม มีปัญหานำเข้าศูนย์ฯที่ได้รับการแต่งตั้งได้ทั่วไทยจากกรณีเจนเนอรัล มอเตอร์ส (จีเอ็ม) จะยุติการจำหน่ายรถยนต์ เชฟโรเลต ในตลาดประเทศไทยภายในสิ้นปี 2563 และยุติการผลิตรถยนต์และเครื่องยนต์ในประเทศไทย โดยขายศูนย์การผลิตรถยนต์และเครื่องยนต์ของจีเอ็ม ในจังหวัดระยอง ให้แก่ บริษัท เกรท วอล มอเตอร์ ของประเทศจีน ตามที่เสนอข่าวไปก่อนหน้านี้ต่อมา เฟซบุ๊ก Chevrolet ได้เผยแพร่ประกาศ ขอบคุณทีมงานที่ทุ่มเททำงานให้กับบริษัทตลอดมา การตัดสินใจนี้เป็นสิ่งที่ยากยิ่ง แต่เชฟโรเลตสัญญาว่าเราจะยังคงดูแลพนักงาน และคู่ค้าต่างๆ ตลอดจนการปรับเปลี่ยนเสร็จสิ้นอย่างไรก็ตามเจ้าของรถยนต์เชฟโรเลต สามารถมั่นใจได้ว่า เชฟโรเลตจะรักษาการประกันคุณภาพรถยนต์ทุกคัน และให้บริการหลังการขายแก่ลูกค้า ลูกค้าจะยังคงสามารถนำรถยนต์เชฟโรเลตมารับบริการและซ่อมบำรุงได้ที่ศูนย์บริการที่ได้รับการแต่งตั้งจากเชฟโรเลตทั่วประเทศไทย พร้อมทั้งขอบคุณพนักงานผู้ที่ทุ่มเทแรงกายและแรงใจทำงานให้กับบริษัทอีกครั้งโดย ศูนย์ลูกค้าสัมพันธ์เชฟโรเลต ประเทศไทย จะยังคงเปิดให้บริการลูกค้าอยู่ ซึ่งสามารถติดต่อที่เบอร์ 1734 หรือ อีเมล chevrolet.thailand@gm.com
เชฟโรเลต ยันแม้จะยุติจำหน่ายรถ ภายในสิ้นปี 2563 แต่ไม่ลอยแพลูกค้า ยังให้บริการหลังการขายเหมือนเดิม มีปัญหานำเข้าศูนย์ฯ ที่ได้รับการแต่งตั้งได้ทั่วไทย
เชฟโรเลต,เชฟโรเลตปิดกิจการในไทย,เชฟโรเลตเจ๊ง,Chevrolet,ปลดคนงาน,ศูนย์บริการ,ข่าวทั่วไป